17 
erten in Pündten fast starb an der pest, warend 3. tag vf 
der stras. Disen wintter hat ich stärbens löüffen halb we- 
nig schuoler vnnd giengent nitt lanng. 
Anno 1595 gieng ich im Apreln mit dem wyb 10 
tütsch myl vergäben von des maalens wägen, vnnd war ruch 
wätter, sampt vil schne. Im meien zuo Tüfenc(asten) dem Am. 
Arbones sin Hus gmalet um 10 gl. Wytter by disem summer 
im Oberland, allermeist in Lungnez mit malen 30 gl. ver- 
dienet, L. D., u. im Herbst zuo Ems in 6 wuchen ouch 30 
gl. gwunen. Bin gen Glaris gwandlet und das selb mal 16 
myl vergäben gloffen. Umm St. Martini wider gen Lenz kon 
u. ist min usgen in alwäg bi disem jar 122 gl. Bin zum 
fünfiten mal inns Oberland gsin, vnnd in summa A440 guot 
myl gangen dem Handwerch nach, vnnd bin sit Pauli bis 
vi S. Catrynatag 5 mal in gfaar mines läbens gsin, aller- 
meist vff dem Walhastatter See. Denn wintter vs hat ich zuo 
Lenz 20 guot schuoler vnnd ein guoti schuoleri. Das erst mal 
bi dem Jar ins Obrland zgan, geschach zuo miten winntter 
by grossem schne, gieng in Medels in 6 tagen 18 myl. Han 
ouch wyter hür dem Ammann Jac. zuo Vellisur sin Hus 
gmalet um 6 gl. u. han das jar durch Gottes (Gnad) 80 gl. 
gwunnen mit malen u. 40 cr. mit schuolhan. Got dem 
Herren si lob u. danc. 
Anno domini 1596. Am 27. merzen die schuol vfgän. 
Im Summer im obrlant etlich tag gmalet vnnd 2 Hüser zuo 
Chur dem potest. Tscharners um 8 gl., des zunfftm. D. 
Mendlis um 2 gl., ouch 3 wuchen in der grossen Kilchen 
zuo Gur gearbeited u. 20 gl. gwunnen: me A0 cr. zuo 
Grüsch mit Amma Dys Winclers Hus überkon, me 14 tag zuo 
Meienfelt dem Veit. Pot. H. Luci Guglb. um 2 er. u. 4 
22 
P) 
